Извештај и анализа

о одговорима на Упитник за учеснике који је намењен праћењу реализације стручног скупа и налази се на сајту Педагошког завода Војводине у оквиру упутстава о поступањима након одржаног Интердисциплинарног научно стручног скупа СВАКОДНЕВНИ ЖИВОТ ДЕТЕТА 23.маја 2015. године у Високој школи струковних студија за образовање васпитача Нови Сад.

Упитник је након одржаног скупа попунило 72 учесника скупа. Од укупног броја су 43 учесника који раде у предшколским установама ( стручни сарадник у предшколској установи /школи 26; медицинска сестра-васпитач 3; васпитач у предшколској установи 14) и 29 студената Високе школе струковних студија з аобразовање васпитача. Међу учесницима је било два мушког пола и то стручних сарадника са радним стажом до 7 година. Васпитачи су пријавили године стажа у распону од без стажа, до категорије са стажом између 26 и 35 година радног искуства.Највише, шест од четрнаест је пријавило дужину стажа између 8 и 15 година. Стручни сарадници су више распршени у годинама стажа, са тим да их тек четворо имају мање од 8 година радног искуства.

Већина васпитачча (7 од 11) пријављује завршену високу школску спрему, док стручни сарадници извештавају о релативно уједначеном броју (6 виша,8 висока,4 мастер,6 специјалиста) оних који су у различитим категоријама завршене стручне спреме.

Половина запослених учесника (21 од 43) је допутовало да приствује скупу (Суботица, Сремска Митровица, Кикинда, Апатин, Тител, Зрењанин, Кањижа,Србобран, Темерин) док су остали имали прилику да у свом граду имају одржан овај скуп.

Анализом одговора које су учесници дали да питање о месту реализације стручног скупа утврдили смо да понуђени одговори нису били јасни. Наиме, чак једна четвртина учесника (10) није одабрала нити један од понуђених одговора, највише њих (13 од 43) је одабрало одговор да је скуп одржан у „центру за стручно усавршавање“, и тек 10-оро их је одабрало да је скуп одржан у „установи“. Наиме,конфузију при попуњавању је, верујемо, изазвао први понуђени одговор : Установа. Тако називају предшколски радници своја радна места (предшколске установе) те пошто скуп није одржан у предшколској установи надаље су лутали међу одговорима! Сугеришемо да се, због оваквих случајева, размотри могућност да се понуђени одговор „У установи“ замени са „адресом одржавања“ или „ васпитно образовна установа“.

Сабирањем одговора које су учесници давали у виду слагања са понуђеним тврдњама о појединим квалитетима реализације скупа , дошли смо до следећег:

* потпуно слагање са свим понуђеним тврдњама су изразиле учеснице/учесници у 14 (1/4) образаца упитника од укупно 43 запослена лица у предшколским установама;
* мали број учесника (7 од 43) је за свој одговор одабрало оцену „уопште се не слажем“ ;
* максимално неслагање од учесника су добиле понуђене тврдње: 5. „...одржан према предвиђеној сатници.“ у 6 одговора; 3. „Методе,технике......обезбеђују учење учесника.“ у једном;6.“Учешће.....помоћи ће ми да унапредимсопствени рад“ у једном одговору; 9.“Услови за рад (простор и техничка подршка) су омогућили успешну реализацију стручног скупа“ у једном одговору;
* велика већина учесника је известила да су информације о одржавању овог стручног скупа добили од колега и од установе у којима раде;

Додатна запажања и предлози су добијени од запослених васпитача и стручних сарадника (укупно 43 од 72 учесника на скупу ) али не и студената (укупно 29 од 72)!

Укључени студенти су волонтирали (10) на местима пријема гостију и учесника, регистрацији учесника и амфитеатру где се одвијао рад скупа. Преводилачки тим који су чинили троје студената и једна професорка нудили су услуге превођења (српски-мађарски и српски-словачки: у оба смера) радионичких активности. Учесници нису пријавили такве потребе током реализације скупа.

За волонтерско ангажовање и за редионичарски рад су студентима додељена уверења и захвалнице у име програмског , организационог одбора и директорке.

Студенти су изразили висок степен слагања са тврдњама о квалитетима скупа. Нису искористили понуђену могућност да дају запажања о скупу својим речима.

Волонтерске активности током одржавања скупа су извели врло коректно,

Укупно једанаесторо учесника (15,28 %) је искористило прилику да нам пружи своја додатна запажања и предлоге.

У два одговора (2,78%) учесници су замерили на „предугом трајању“ скупа а у једном случају су оценили да је скуп био „предугачак за 1 бод“. Пример једног запажања: „ Дуго траје,заморно за оне који раде целу недељу“ објективно скуп је трајао од 11.15 до 17.30 значи са паузама у раду укупно 6 сати!!! Две изведене паузе (15 и 30 минута ) су однеле безмало један сат у раду! А цела недеља је седам дана.... субота већ одавно није слободан дан од рада!!!

Нека запажања и притужбе са предлозима воде нас ка даљим размишљањима и трагањима за најбољом формом и организацијом наредних скупова. Запажања као :“... васпитачи *воле* примере оправдане теоријом. Молимо вас да се излагања, која су била одлична, покрију конкретном, животном праксом, јер тада можемо да дискутујемо о реалним животним ситуацијама. Предавање треба да подстакне на напредак, акцију и промену на боље...Било би нам много прихватљивије да се суштина излагања приближила вртићу, а не деци од 1-4 разреда (проф.др Милена Петровић)“; такође : Можда више практичних примера који би могли да се примене у раду са децом предшколског узраста.“ ова тражња прилике за пресликавањем практичних примера у свом раду нас учи да учесници (васпитачи стручни сарадници) највише верују у своја знања која су стекли методом пресликавања, имитовања туђе успешне праксе!!! То је озбиљна опомена за нас, за оне који се баве оспособљавањем васпитача и интензивно комуницирају са стручним сарадницима у предшколским становама....!!! Затим, ево још примера учесничких запажања и предлога: „ Направите музички семинар са муз. играма за предшколски узраст!“ којим добијамо слично поруку од учесника скупа да траже од оваквог скупа да им да тзв, „готова или полуспремљена јела која се морају само подгрејати....“ прe употребе, евентуално „протрести“ као у брзим и нездравим хранама и напитцима каквим понудама су препуни медији и рекламне поруке.....

Својим речима су, осим одабраних одговора, петоро учесница и један учесник похвалили свеукупни скуп и музике радионице („Веома сажето и исцрпно предавано. Радионица за музичко фантастична!!!“)

Међу похвале убрајамо и предлоге за даље и поновно ангажовање у семинарима и обукама појединих реализатора (Јасмина Клеменовић и Александра Станковић) овог стручног скупа.

Једно запажање, са којим ову анализу завршавамо гласило је:“ Други део везан за музику ме је пробудио (због неких детаља, примера, потврде за рад који примењујем у свом раду са децом) тога нам треба више, а мање теорије,то стално тражимо али нас слабо чују!“

u Novom Sadu 28. maja 2015.g.

Izveštaj sačinile

Dr Lada Marinković

mr Gera Ibolya